20/07/2010 | Administración LocalMunicipal
Oza dos Ríos
Ordenanza reguladora do servizo de axuda no fogar

EDICTO ACORDO DEFINITIVO DE APROBACIÓN DA ORDENANZA REGULADORA DO SERVICIO DE AXUDA NO FOGAR. REGULACIÓN: art.49 c), 65.2 e 70.2 da Lei 7/1985, de 2 de abril, reguladora das Bases do Réxime Local. APROBACIÓN INICIAL: Concello Pleno, sesión do 17 de marzo de 2010. BOP N.º 73, do 21/04/2010. RESULTADO INFORMACIÓN PÚBLICA: non se formularon alegacións. EFECTOS: o acordo inicial enténdese definitivamente adoptado, entrando en vigor nos termos establecidos na disposición da propia ordenanza, tendo en conta o previsto no artigo 70.2, en relación co 65.2 da Lei 7/1985, LBRL. ANEXO: texto íntegro da ordenanza. Oza dos Ríos, 30 de xuño de 2010. O ALCALDE O SECRETARIO José Ramón Peón Pérez Celestino J. Amigo Liñares ANEXO ORDENANZA REGULADORA DA PRESTACIÓN DO SERVIZO DE AXUDA NO FOGAR Artigo 1.º.–Obxecto. O obxecto da presente Ordenanza é o de regular o Servizo de Axuda no Fogar do Concello de Oza dos Ríos como prestación básica dos Servizos Sociais de Atención Primaria no ámbito do Sistema Público de Servizos Sociais e como prestación do catálogo de servizos do Sistema para a Autonomía e a Atención á Dependencia; respectando o establecido na Lei 7/1985 de 2 de abril reguladora das bases de Réxime Local, Lei 13/2008 de 3 de decembro de Servizos Sociais de Galicia, a Orde do 22 de xaneiro de 2009 da Vicepresidencia da Igualdade e do Benestar pola que se regula o Servizo de Axuda no Fogar, e Lei 39/2006 do 14 de decembro de Promoción da Autonomía Persoal e Atención a Persoas en Situación de Dependencia e posterior desenrolo normativo, e demáis lexislación aplicable. Artigo 2.º.–Entidade titular e ámbito de actuación. A entidade titular do Servizo de Axuda no Fogar Municipal é o Concello de Oza dos Ríos, a sede da entidade ubícase en Lois, 33 - Oza dos Ríos 15380 (A Coruña), onde se atopa a Oficina dos Servizos Sociais Comunitarios. O ámbito de actuación e atención do Servizo de Axuda no Fogar do Concello de Oza dos Ríos circunscríbese ó termino municipal e ó seu territorio exclusivamente. Artigo 3.º.–Definición e obxectivos do servizo. O Servizo de Axuda no Fogar (en adiante SAF) ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar. Son obxectivos do SAF: Mellorar a calidade de vida das persoas usuarias. Posibilitar a permanencia das persoas no seu contorno de convivencia habitual. Favorecer e potenciar a autonomía persoal no propio domicilio. Manter, mellorar e recuperar as redes de relación familiar e social. Previr situacións de dependencia ou exclusión social. Retardar ou evitar a institucionalización. Reforzar a solidariedade e potenciar o voluntariado social. Artigo 4.º.–Contido do servizo. Atencións a prestar. Tódalas atencións, actividades e tarefas ás que se fai referencia neste artigo aplicaranse sempre de xeito complementario das propias capacidades dos/as usuarios/as ou doutras persoas do seu entorno de convivencia e/ou inmediato; e non eliminando nin substituíndo ó/á usuario/a e en ningún caso se suplantarán as responsabilidades familiares. As actividades que se van desenvolver dende o SAF poderán ser complementarias doutras intervencións realizadas polos distintos profesionais doutros programas e proxectos dos Servizos Sociais. No SAF poderán prestarse os seguintes tipos de atención de carácter básico: 1. Atencións de carácter persoal: Fai referencia a todas aquelas atencións dirixidas ó/á usuario/a cando non poida realizalas por sí mesmo/a ou cando precise apoio e/ou axuda para o desenvolvemento das seguintes actividades básicas da vida cotián: a) Apoio e asistencia para erguerse e deitarse. Así como para cambios posturais e mobilizacións, cando proceda. b) Apoio e/ou realización da hixiene e aseo persoal: baño, cambio de roupa, lavado do cabelo, e todo aquelo que requira a hixiene habitual. c) Control do réxime alimentario e axuda persoal para aqueles/as usuarios/as que non poidan comer por sí mesmos. d) Supervisións, se procede, da administración de medicamentos simples prescritos por facultativos. e) Outras atencións de caracter persoal nas actividades non básicas da vida cotián: – Acompañamento fora do fogar para acudir a consultas e tratamentos médicos. sempre que non existan familiares ou persoas achegadas que poidan realizar esta función. Cando requiran uso de transporte, éste será a cargo da persoa usuaria. – Apoio na realización de trámites e xestións necesarias. Sempre que non existan familiares ou persoas achegadas que poidan realizar esta función. Cando requiran uso de transporte, éste será a cargo da persoa usuaria. – Adestramento na realización das actividades da vida cotiá no entorno doméstico que pontencien a autonomía do/a usuario/a. – Calquera outra atención de carácter persoal e específico necesaria para acadar a finalidade do Servizo e sinalada no Informe Social.2. Atencións de carácter doméstico e da vivenda: Enténdense como tales aquelas actividades e tarefas que se teñen que desenvolver no domicilio do/a usuario/a referidas a: a) Limpeza e mantemento da orde, hixiene e salubridade na vivenda. b) Adquisición de alimentos e outras compras por conta do/a usuario/a. c) Preparación de alimentos no fogar. d) Lavar, pasar o ferro e repasar e ordear a roupa. e) Pequenos arranxos elementais na vivenda do/a usuario/a (cambio de bombillas fundidas, avisos a averías teléfono, luz, auga, electrodomésticos.). f) Calquera outra tarefa necesaria para o normal funcionamento do domicilio do/a usuario/a, e sinalada no Informe Social. Estas atencións poderán ser facilitadas en parte, por servizos complementarios que poidan poñerse en funcionamento, subcontratarse ou que xa existan no Concello: lavandería, xantar sobre rodas, electricista, fontaneiro, etc.3. Atencións de carácter social e/ou educativo: Refírense ás intervencións de apoio ó desenvolvemento das capacidades persoais, da organización da economía doméstica, da afectividade, da convivencia e estructuración familiar, e da integración na comunidade onde se desenvolva a vida do/a usuario/a. Considéranse atencións de carácter social e educativo as seguintes: a) Organización doméstica. b) Axuda á integración e socialización do/a usuario/a. c) Cambios de hábitos de orde e limpeza. d) Apoio na organización do orzamento familiar. e) Apoio e orientación nos cambios da dinámica familiar e na estructuración familiar, relacionados coa súa normalización. f) Práctica en habilidades sociais. g) Facilitar actividades de ocio no propio fogar. h) Axuda no manexo da correspondencia, teléfono, etc. i) Comunicación e diálogo co/a usuario/a durante o tempo que dure a prestación. j) Calquera outra tarefa necesaria para o desenvolvemento das capacidades persoais, de convivencia e de relación có entorno, e sinalada no Informe Social. Estas atencións serán facilitadas prioritariamente dende o Programa de Educación Familiar como “Apoio á unidade de convivencia”, e poderán ser apoiadas/complementadas polo traballo de voluntariado.4. Atencións de carácter técnico e complementario: Inclúense aquelas xestións ou actuacións que se avalíen precisas e axeitadas, ben para a posta en funcionamento do Servizo, ben para a mellora das condicións do mesmo, ou para permitir, có apoio de novas tecnoloxías, unha atención inmediata en situación de crise ou emerxencia, coa aplicación de recursos tales como a teleasistencia, axudas técnicas e outras actuacións encamiñadas á adecuación funcional do fogar. Así mesmo poderán integrarse dentro do SAF, ademais dos catro tipos de atencións sinaladas, determinadas atencións e actividades que se desenvolvan fora do domicilio da persoa usuaria, sempre que sexa prescrita polo/a traballador/a social dos Servizos Sociais de Atención Primaria, pola posible incidencia na posibilidade de permanencia no fogar e na mellora da súa autonomía e calidade de vida. Exclúense expresamente do SAF as seguintes actuacións: a) A atención a outros membros da unidade de convivencia que non teñan sido contemplados na valoración, proposta técnica e concesión do Servizo. b) As actuacións de carácter sanitario e outras que requiran unha cualificación profesional específica. Artigo 5.º.–Persoas destinatarias. O SAF estará aberto a toda a poboación empadroada e con residencia efectiva no Concello de Oza dos Ríos, pero terá como obxecto prioritario de atención aqueles veciños que polas súas eivas orgánicas, físicas ou mentais, socioeconómicas ou familiares, teñan seriamente limitada a súa autonomía persoal; e para as que este Servizo supoña a posibilidade de continuidade no seu fogar e entorno habitual. As persoas destinatarias poderán ser: 1. Persoas, familias e/ou unidades de convivencia que se encontren en situación de necesidade de atención social e/ou familiar e que dacordo coa valoración técnica reflectida no Informe Social correspondente, o SAF supoña un recurso axeitado; tales como: Persoas maiores e/ou con discapacidade, con limitacións na súa autonomía persoal e que carezan da axuda persoal axeitada no seu fogar. Familias ou unidades de convivencia, con maiores e/ou discapacitados ó seu cargo, que precisen axuda para atendelos correctamente. Familias ou unidades de convivencia, con menores ós que sexa preciso atender por circunstancias que afecten ós seus coidadores (pais, avós, titores, etc.) suficientemente xustificadas. Familias ou unidades de convivencia que presenten unha situación de desestructuración ou risco social, que poidan ser susceptibles de mellora cunha adecuada atención no seu fogar. En xeral, cando exista unha situación de desatención persoal ou familiar, avaliada técnicamente e que xustifique a aplicación do SAF como recurso axeitado.2. Persoas que teñan un dereito recoñecido de atención dentro do Sistema de Autonomía e Atención á Dependencia. E dentro deste colectivo, darase prioridade ás persoas recoñecidas dependentes e que teñan como dereito recoñecido de atención dentro do Sistema de Autonomía e Atención á Dependencia exclusivamente o SAF, e non conten con outro dereito recoñecido e compatible (Coidador no Entorno, Centro de Día, etc.). Artigo 6.º.–Modalidades de acceso ao servizo. O acceso ao servizo producirase a través dos Servizos Sociais de Atención Primaria do Concello, dacordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a Axuda no Fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos Servizos Sociais de Atención Primaria, resolverase en réxime de libre concorrencia de acordo cos criterios e baremo establecidos na presente Ordenanza Municipal.3. De igual maneira á expresada no apartado anterior procederase nas situacións nas que a problemática principal estea relacionada con aspectos convivenciais e socio-educativos. Artigo 7.º.–Principios de organización e procedemento de acceso.1. O SAF estará integrado nos Servizos Sociais de Atención Primaria do Concello e será coordinado polo persoal técnico dos Servizos Sociais de Atención Primaria do Concello: Traballador/a Social.2. O prazo de presentación de solicitudes estará aberto todo o ano.3. No acceso directo ao servizo para as persoas usuarias con dependencia valorada, a resolución relativa ao Programa Individualizado de Atención terá a consideración de resolución de asignación e incorporación ao servizo.4. No acceso en libre concorrencia será de aplicación o seguinte: O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común, e segundo requisitos establecidos na presente Ordenanza. Recibida a solicitude en modelo oficial coa documentación correspondente, o persoal municipal responsable do SAF procederá a comprobar os datos aportados e que a solicitude reúne os requisitos esixibles, comunicando ó solicitante que nun prazo de 15 días enmende a falta ou achegue os documentos preceptivos, con indicación de que si non o fixera así, terase por desistido da súa petición. Cando circunstancias debidamente acreditadas no expediente, así o xustifiquen, o procedemento de acceso ao servizo poderá iniciarse de oficio. As solicitudes dos particulares para acceder ao servizo deberán ser valoradas en todo caso polo Traballador/a Social dos Servizos Sociais de Atención Primaria do concello. Que, unha vez completados os expedientes e realizada a visita domiciliaria así coma as entrevistas necesarias, determinará mediante Informe-Proposta: a idoneidade do servizo, a puntuación total acadada segundo baremos desenrolados nesta Ordenanza, as tarefas a realizar no domicilio do usuario/a, o horario e a intensidade recomendable para cada caso e a aportación económica do beneficiario/a. O órgano competente para ditar a resolución será O/A Alcalde/sa, podendo delegar esta competencia de conformidade co artigo 21.3 da lei 7/85, de 2 de abril, reguladora das bases do réxime local. A resolución (concesion/denegación) será comunicada por escrito á persoa solicitante.5. Exclusivamente para os usuarios do Servizo de libre acceso, se a resolución é de concesión do servizo, e en función da dispoñibilidade do servizo, o beneficiario/a pasará a ser alta do SAF, ou ben alta na lista de espera, e ocupará nela o número de orde que lle corresponda en función da puntuación acadada polo seu expediente trala baremación. No caso de igualdade de puntuacións a prioridade establecerase pola antigüidade na lista de espera. Aquelas solicitudes que superen os 6 meses en lista de espera, antes de proceder á súa alta como persoa usuaria do SAF, será preceptiva unha nova valoración da sua situación, na que lle poderá ser requerida nova documentación segundo considere preciso o persoal responsable do SAF, e poderase revisar o Plan de Intervención se fose convinte e necesario.6. Para a incorporación efectiva ó SAF deberán acordarse entre os Servizos Sociais de Atención Primaria do concello e a persoa usuaria as condicións básicas da prestación, que se substanciarán no Acordo de servizo.7. No caso de extrema e urxente necesidade debidamente xustificada, mediante resolución motivada do alcalde/sa ou do membro da corporación local responsable en materia de Servizos Sociais, poderase iniciar de oficio a prestación do servizo de maneira inmediata, a proposta dos Servizos Sociais de Atención Primaria do concello, e sen prexuízo da posterior instrución do correspondente expediente.8. Na prestación do servizo, ademais do persoal profesional, poderá colaborar persoal voluntario baixo a supervisión técnica dos Servizos Sociais de Atención Primaria do concello.9. No caso de tratarse de intervencións de carácter socio-educativo derivadas dun diagnóstico de desestruturación familiar, na intervención no fogar actuará persoal técnico dos Servizos Sociais de Atención Primaria do concello: Educador/a Familiar. Artigo 8.º.–Dereitos das persoas usuarias. As persoas usuarias do servizo, ademais dos dereitos que con carácter xeral se lle recoñecen no artigo 36 da Lei 13/2008, do 3 de decembro, de servizos sociais de Galicia, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.5. A recibiren información precisa e clara sobre as posibles modificacións sobrevidas durante a prestación efectiva do servizo.6. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. Artigo 9.º.–Deberes das persoas usuarias. As persoas usuarias, ademais dos deberes que con carácter xeral se contemplan no artigo 37 da Lei 13/2008, do 3 de decembro, de servizos sociais de Galicia, terán os seguintes deberes: Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios. Colaborar no desenvolvemento do servizo en función das súas capacidades, e segundo os termos acordados en cada caso. Respectar a dignidade persoal e profesional das persoas que presten o servizo, así como respectar os límites das súas obrigas laborais. Informar dos cambios de calquera circunstancia persoal, familiar ou económica que puidese dar lugar á modificación, suspensión ou extinción na prestación do servizo. Participar no pagamento do servizo nos termos que se estableza na súa norma reguladora. Comunicar con dez días de antelación calquera ausencia temporal do domicilio que puidese impedir a prestación do servizo. Agás circunstancia urxente e non prevista. Artigo 10.º.–Causas de extinción e modificación do servizo.1. Son causas de extinción do SAF, as seguintes: a) A renuncia da persoa usuaria. b) O cambio de Programa Individual de Atención (PIA) ou de Proxecto de Intervención que implique o cambio de asignación de recurso e a súa incompatibilidade co SAF. c) Traslado da súa residencia a outro concello. d) Falecemento da persoa usuaria. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta de pagamento do servizo. g) Desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á revisión e modificación das condicións de prestación nas que fora concedido inicialmente.3. A extinción ou modificación das condicións de prestación do servizo requirirá resolución do órgano competente.4. En calquera dos casos sinalados nos puntos 1. b), 1. e), 1. g) e 2., será necesario o Informe Social que quedará incorporado ó expediente. Artigo 11.º.–Causas de suspensión temporal do servizo. Son causa de suspensión temporal do servizo, previo Informe Social razoado do persoal técnico, que deberá incorporarse ao expediente, as que seguen: 1. Ausencia temporal do domicilio: Neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. Valoraranse períodos superiores de suspensión temporal do Servizo en circunstancias especiais (tratamentos médicos prolongados, hospitalización/convalecencia do usuario e/ou familiares.). 2. Modificación temporal das causas que motivaron a necesidade do servizo: Poderá suspenderse o servizo mentras exista cambio nas circunstancias causantes da concesión, coa excepción das prazas vinculadas a un dereito exercido dentro do Sistema de autonomía e atención á dependencia, suposto no que se estará ao disposto na normativa reguladora. Artigo 12.º.–Formas de prestación do servizo.1. O SAF prestarase directamente polo Concello de Oza dos Ríos ou por entidades privadas debidamente autorizadas e acreditadas, mediante as diversas modalidades de contratación da xestión de servizos públicos regulados na normativa vixente sobre contratos do sector público. Tamén se poderán subcontratar prestacións complementarias do servizo (xantar na casa, lavandería.). 2. As entidades privadas poderán realizar a prestación do servizo de axuda no fogar sempre que cumpran os requisitos de autorización e acreditación legalmente establecidos.3. Sen prexuízo do establecido no apartado 1 deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente. Artigo 13.º.–Xestión e Persoal do Servizo.1. O servizo estará coordinado polo persoal técnico dos Servizos Sociais de Atención Primaria do Concello: Traballador/a Social.2. O persoal que presta atención directa nos domicilios das persoas usuarias estará formado por Auxiliares de Axuda no Fogar que, no caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións, conforme ao establecido no Real Decreto 331/1997, de 7 de marzo, polo que se establece o Certificado de Profesionalidade da ocupación de Auxiliar de Axuda a Domicilio, ou ben a establecida no Real Decreto 295/2004, de 20 de febreiro, polo que se regula a cualificación profesional de atención sociosanitaria a persoas a domicilio, sen prexuízo da posibilidade de acreditación da competencia profesional adquirida ben mediante experiencia laboral ou mediante aprendizaxes non formais.3. O persoal que pode intervir no SAF estará composto por persoal técnico/profesionais e por voluntarios/as. As súas funcións e tarefas serán as seguintes: TRABALLADOR/A SOCIAL I. Estudo e valoración das necesidades e recursos da comunidade. II. Programación e avaliación xeral do SAF, no marco da programación xeral dos Servizos Sociais de Atención Primaria do concello. III. Difusión e información sobor do servizo. IV. Estudo das demandas de información e atención dos solicitantes, valoración da situación, deseño do Proxecto de Intervención, cos obxetivos e a estratexia que cómpre seguir, mobilizando e asignando os recursos necesarios. V. Estímulo das responsabilidades dos familiares como coidadores primarios. VI. Asignación e supervisión de tarefas. VII. Formulación de propostas de ampliación, reducción ou suspensión do servizo se fose necesario. VIII. Apoio e promoción da formación-reciclaxe do persoal relacionado có servizo. IX. Avaliación e seguemento dos casos atendidos. X. Coordinación interna e externa do servizo. AUXILIAR DE AXUDA NO FOGAR Funcións: Asistenciais, de atención persoal e doméstica. De orientación en actividades da vida cotiá, favorecendo unha normalización no funcionamento do fogar. Educativas, potenciando o protagonismo do usuario, non substituíndoo naquelas tarefas que poida realizar por si mesmo e facilitándolle as canles de comunicación co seu entorno. De colaboración co/a Traballador/a Social na coordinación e avaliación do servizo. Tarefas: As necesarias para levar a cabo as funcións anteriormente enumeradas, establecidas e supervisadas en cada caso polo profesional ou equipo responsable do servizo. Nas funcións que, en rigor, corresponden ó campo sanitario tales como curas persoais, inxeccións, sondaxes, podoloxía e todas aquelas referentes á saúde, será precisa unha estreita colaboración sociosanitaria, coordinando o SAF cós Servizos Sanitarios (Centro de Saúde, Hospital, etc.). OUTROS PROFESIONAIS: Educador/a Familiar, Educador/a Social, Psicólogo, etc. que formen parte do equipo técnico interdisciplinar dos Servizos Sociais de Atención Primaria do concello, actuarán coordinados có Traballador/a Social e con outros profesionais e/ou servizos que colaboren no SAF, coa finalidade de posibilitar unha actuación integral e incidir específicamente en determinadas atencións psicosociais e educativas, dacordo coa proposta de intervención deseñada. VOLUNTARIOS: incluidos no Proxecto de Intervención, complementando de xeito coordinado as funcións e tarefas do persoal anteriormente relacionado e sen prexuízo da axuda prestada polas redes de solidariedade primaria (familiares, veciños, amigos). As tarefas que poden desenrolar son as de compañía, fomento de relacións e comunicación e ocupación do tempo libre, tanto dentro como fora do fogar, e outras que contribúan ó fomento da autoestima. Deberán ser formados específicamente para estas tarefas dentro do SAF.4. Abrirase un expediente por cada persoa usuaria ou, se é o caso, por cada unidade de convivencia á que se presta o servizo, no que constará, cando menos: Informe Social, asinado polo/a Traballador/a Social do Concello. Proxecto de Intervención, asinado polo persoal técnico dos Servizos Sociais de Atención Primaria do Concello. Acordo de servizo asinado entre a entidade prestadora e a persoa usuaria. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.5. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no Proxecto de Intervención e no Acordo de servizo. Artigo 14.º.–Intensidade na prestación do servizo.1. A intensidade do servizo determinarase, con carácter xeral, en horas mensuais de atención.2. A intensidade do SAF para as persoas atendidas no marco do Sistema de Autonomía Persoal e Atención á Dependencia estará predeterminada no seu Programa Individualizado de Atención. A súa aplicación horaria será flexible e conforme co Plan de coidados, de maneira que se garanta, cando menos, a cobertura das necesidades de atención de carácter persoal na realización das actividades básicas da vida diaria, todos os días da semana (incluíndo domingos e festivos). 3. Nos restantes casos a intensidade do servizo virá determinada na prescrición efectuada polos Servizos Sociais de Atención Primaria do concello. Artigo 15.º.–Determinación da capacidade económica das persoas usuarias do servizo.1. Para os efectos deste artigo considérase persoa usuaria aquela para a que se solicite o servizo, e que pode non coincidir có titular do expediente no servizo. No caso de intervención con menores ou maiores incapacitados, entenderase como persoa usuaria a un membro adulto e responsable (tutor/a) da unidade de convivencia.2. Nos usuarios/as con dependencia valorada, atenderase ó recollido na Lei 39/2006 do 14 de decembro de Promoción da Autonomía Persoal e Atención a Persoas en Situación de Dependencia e posterior desenrolo normativo, e demáis lexislación aplicable.3. A capacidade económica das persoas usuarias do SAF en acceso libre calcularase en atención a súa renda e, se é o caso, ao seu patrimonio. Teranse en conta, ademais, as rendas das persoas convivintes, dacordo co establecido nos parágrafos seguintes.4. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social (nacionales e/ou do extranxeiro), calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. No caso de que a persoa usuaria e/ou convivintes teña/n gastos por crédito hipotecario ou alugueiro da vivenda habitual descontaríanse do total de rendas computables.5. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio.6. A capacidade económica por razón de renda determinarase dividindo a renda ou rendas computables, dacordo cos apartados anteriores, entre a suma dos seguintes convivintes: perceptor/es de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores.7. A capacidade económica resultante será a correspondente á renda per cápita da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% nos menores de 35 anos.8. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión/s coñecida.9. Realizarase unha revisión anual para a actualización da información relativa á capacidade económica das persoas usuarias do servizo. Artigo 16.º.–Participación no financiamento do servizo das persoas usuarias.1. No caso de que a renda per cápita da persoa usuaria sexa igual ou inferior ao 100% do Indicador Público de Rendas de Efectos Múltiples (IPREM), quedará exenta da obriga de participar no custo do servizo.2. Quedará igualmente exenta cando sendo a renda per cápita superior a contía que se correponde co 100% do IPREM, o pago do prezo público supuxera que dita renda quedara reducida nun importe igual ou inferior ó 75% do citado índice.3. A través da oportuna Ordenanza Fiscal estableceránse as porcentaxes correspondentes á participación no financiamento por parte dos usuarios, tendo en conta as normas de proporcionalidade e tipos mínimos sinalados pola Normativa atuonómica.4. Sen prexuízo do establecido no punto anterior, poderán contemplarse excepcións aos criterios xerais nos casos nos que a problemática principal atendida sexa relativa á desestruturación familiar e a exclusión social. Disposición adicionais. Única.–Prestación do servizo en áreas rurais de alta dispersión 1. En áreas rurais de alta dispersión teranse en conta as especiais circunstancias sociais, demográficas e xeográficas e a necesidade de adaptar a prestación do servizo ás necesidades de comunidades rurais illadas e envellecidas.2. Para estes efectos poderán impulsarse programas especiais xestionados polas administracións públicas ou por entidades de iniciativa social nos que se desenvolvan actuacións das seguintes características: a) Que complementen de maneira efectiva a rede pública de servizos sociais de proximidade. b) Que sexan efectivamente prestados por persoas veciñas dos mesmos asentamentos ou de asentamentos próximos ás persoas usuarias. c) Que promovan unha prestación integral que mellore a calidade de vida e de relación das persoas usuarias adaptada as súas necesidades e ás pautas de vida rural. d) Que favorezan a diversificación de rendas e a permanencia voluntaria da poboación maior no seu contorno.3. Na autorización destes programas, cando non se atendan persoas con dereito recoñecido no sistema de autonomía persoal e atención á dependencia, poderán excepcionarse requisitos expresados nos artigos 13.2 e 13.3, sempre que se respecten os dereitos das persoas beneficiarias e se xustifique en memoria técnica a necesidade ou conveniencia de facer unha adaptación dos mesmos fundamentada na viabilidade e calidade do servizo, así como nos efectos positivos en relación coas estratexias de inclusión social e desenvolvemento rural. Disposición derrogatoria. Queda derrogada a Ordenanza reguladora do Servicio de Axuda a domicilio e do seu precio público, aprobada polo Pleno da Corporación o 29 de outubro de 2001. Disposicións finais. Primeira. –A presente ordenanza entrará en vigor o día seguinte ao da súa publicación no Boletín Oficial da Provincia. Aprobada polo Concello Pleno en sesión celebrada o 17 de marzo de 2010. ANEXO I BAREMO PARA DETERMINAR A ASIGNACIÓN DO SERVIZO DE AXUDA NO FOGAR EN RÉXIME DE LIBRE CONCORRENCIA (modalidade de prestación básica de servizos sociais de atención primaria) FACTOR-1: AUTONOMÍA PERSOAL (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: TÁBOA DE EQUIVALENCIAS PARA A VALORACIÓN DO NIVEL DE AUTONOMÍA PERSOAL FACTOR-2: APOIO SOCIAL (máximo total 20 puntos) FACTOR-3: SITUACIÓN FAMILIAR/SOCIALIZACIÓN MENORES (máximo total 20 puntos) FACTOR-4: OUTROS ASPECTOS SOCIAIS (máximo total 20 puntos) ANEXO II SERVIZO DE AXUDA NO FOGAR Proxecto de Intervención.1.–Datos de identificación do expediente. Antecedentes relevantes: 2.–Atención a prestar Días da semana Tipo de servizo a prestar 4 ------------------------------- 1 Identificación do expediente en SIUSS 2 Número de orde desta intervención en relación co total realizadas neste expediente 3 tipoloxía SIUSS 4 Pódese empregar a tipoloxía SIUSS Perfil dos/as profesionais Outros servizos: 3.–Existencia doutros servizos/apoios prestados a domicilio. Existencia: Servizos/apoios: N.º de horas semanais: 6.–Obxectivos específicos e tarefas que se propoñen. Obxectivos do servizo proposto: Tarefas a realizar: 6.–Periodicidade do seguimento (mínimo bimensual). Técnico responsable: Asdo.: ANEXO III SERVIZO DE AXUDA NO FOGAR Acordo de Servizo Reunidos en. o día. dunha parte don/dona.………………………………………. con DNI:……………………. E doutra., en calidade de técnico responsable do servizo de axuda no fogar de.………………………………. ACORDAN: Que o Concello de _______________ /a entidade prestadora., prestará o Servizo de Axuda no Fogar (SAF), á persoa arriba citada, dende o día _______ do _________ de 200__. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais/da Entidade prestadora acreditada Que o SAF se levará a cabo os días da semana ______________________, en horario de________________; por un total de ____ horas semanais. Que atendendo á Orde do ---- de ---- que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a aportar __________ euros mensuais como contribución ao custe do servizo. Que a persoa usuaria acepta domiciliar o abono da taxa do SAF establecido no punto 4.º, na entidade bancaria da súa elección, no número de conta autorizada para tal efecto. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: Atencións de carácter persoal Atencións de carácter apoio psicosocial Atencións de carácter doméstico Atencións de carácter socio-educativo Atencións de carácter técnico e complementario ---------------------------------------------------------------- Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: -------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal. Que o servicio se prestará atendendo ás condicións reguladas na Orde do ---- de ---- que regula o Servizo de Axuda no Fogar e na ordenanza municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ambas partes dan a súa conformidade ó presente acordo de prestación do SAF, e o asinan En ……………………… a …… de ………………………………. de 200…. A persoa usuaria O técnico responsable __________________ ____________ (Footnotes) 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS